Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 631

d) az egyes kérdésekre és ajánlásokra, ha bármilyen kétely van a tárgyi hatályukról. PP-98 A tanulmányi csoportok intézkedést kezdeményezhetnek a két közgyűlés vagy értekezlet által megalkotott ajánlásokra nézve a Tagállamoktól jóváhagyás beszerzése iránt. Ezen jóváhagyás megszerzésére alkalmazott eljárást az illetékes közgyűlés vagy értekezlet hagyja jóvá, ahogy megfelelő. 247A PP-98 6 bis) A fenti 246B vagy 247. pont alkalmazásával jóváhagyott ajánlások ugyanolyan státuszúak, mint amelyeket maga az értekezlet vagy közgyűlés hagyott jóvá. Ha szükséges, közös munkaüléseket lehet létrehozni azon kérdések tanulmányozására, amelyek több tanulmányi csoport szakértőinek részvételét igénylik. 248A PP-98 7 bis) Az érintett Szektor által kifejlesztett eljárást követve az Iroda igazgatója az érintett tanulmányi csoport elnökével konzultálva felszólíthat olyan szervezetet, amely nem vesz részt a Szektorban, hogy küldjön képviselőket, akik részt vesznek az érintett tanulmányi csoportban vagy annak alcsoportjaiban valamely konkrét ügy tanulmányozásában. 248B PP-98 7 ter) A jelen Egyezmény 241A pontjában említett társult tag számára engedélyezett az, hogy részt vegyen a kiválasztott tanulmányi csoport munkájában, anélkül, hogy részt venne e tanulmányi csoport döntéshozatalában vagy kapcsolattartó tevékenységében. Az illető Iroda igazgatója megküldi a tanulmányi csoportok zárójelentéseit a Szektorban részt vevő igazgatások, szervezetek és jogi személyek részére. E jelentések tartalmazzák a fenti 247. pont szerint jóváhagyott ajánlások jegyzékét. E jelentéseket a lehető leggyorsabban, de mindenképp olyan kellő időben meg kell küldeni részükre, hogy legalább egy hónappal az adott értekezlet következő ülésének időpontja előtt megkapják.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes